S-646/2020

Dómur

Mál þetta, sem dómtekið var 19. febrúar sl., er höfðað með ákæru, útgefinni af lögreglustjóranum á höfuðborgarsvæðinu 28. janúar 2019, á hendur Ó-kk-þgf Þ-kk-þgf I-kk-þgf, kt. [...], [...], [...], fyrir eftirfarandi brot framin í Reykjavík árið 2019, nema annað sé tekið fram:

1. Umferðarlagabrot með því að hafa, aðfaranótt laugardagsins 2. mars, ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana og fíkniefna (í blóði mældist metýlfenídat 50 ng/ml) suður Kringlumýrarbraut, þar sem lögregla stöðvaði aksturinn Telst þetta varða við 1., sbr. 2. mgr. 50. gr. og 1. mgr. 58. gr., allt sbr. 1. mgr. 95. gr. umferðarlaga nr. 77/2019.

2. Þjófnað og vopnalagabrot með því að hafa, fimmtudaginn 14. mars, í verslun 1011, Lágmúla 7, stolið matvöru að verðmæti kr. 1.917 og þegar lögregla hafði afskipti af honum við gatnamót Kringlumýrarbrautar og Skipholts haft í vörslum sínum bitvopn á almannafæri, sem lögregla fann við öryggisleit á ákærða.

Telst þetta varða við 244. gr. almennra hegningarlaga nr. 19/1940 og 1. mgr. 30. gr., sbr. 36. gr., vopnalaga nr. 16/1998.

3. Þjófnað með því að hafa, miðvikudaginn 20. mars, í verslun Nettó Mjódd, Þönglabakka 1, stolið samloku að verðmæti kr. 449.

Telst þetta varða við 244. gr. almennra hegningarlaga.

4. Þjófnað með því að hafa, að kvöldi mánudagsins 8. apríl 2019, í verslun Super 1, Hallveigarstíg 1, stolið lambakjöti að verðmæti kr. 3.363.

Telst þetta varða við 244. gr. almennra hegningarlaga.

5. Fíkniefnalagabrot með því að hafa, miðvikudaginn 1. maí, við Njálsgötu 52, haft í vörslum sínum 11,02 grömm af maríhúana, sem lögregla fann við leit í bakpoka ákærða.

Telst þetta varða við 2. gr., sbr. 5. og 6. gr. laga um ávana og fíkniefni nr. 65/1974 og 2. gr., sbr. 14. gr., reglugerðar um ávana og fíkniefni og önnur eftirlitsskyld efni nr. 233/2001, með síðari breytingum.

6. Hilmingu, með því að hafa um nokkurt skeið og fram til 7. maí 2019, haft í vörslum sínum átta skópör af gerðinni Footguard, samtals að verðmæti kr. 80.496, sem hann átti að vita að væri þýfi, og þannig haldið mununum ólöglega fyrir eiganda sínum, en munirnir fundust við leit lögreglu á ákærða við Gistiskýlið, Lindargötu 48.

Telst þetta varða við 1. mgr. 254. gr. almennra hegningarlaga 7. Þjófnað með því að hafa, að kvöldi laugardagsins 11. maí, í verslun Nettó, Fiskislóð 3, stolið varningi samtals að verðmæti kr. 7.273.

Telst þetta varða við 244. gr. almennra hegningarlaga.

8. Þjófnað með því að hafa, föstudaginn 7. júní, í verslun Krónunnar, Hamraborg 18, Kópavogi, stolið níu pakkningum af harðfiski að verðmæti kr. 9.921.

Telst þetta varða við 244. gr. almennra hegningarlaga.

9. Vopnalagabrot með því að hafa, að morgni laugardagsins 15. júní, við gatnamót Hverfisgötu og Lindargötu, haft í vörslum sínum bitvopn á almannafæri, sem lögregla fann við öryggisleit á ákærða.

Telst þetta varða við 1. mgr. 30. gr., sbr. 36. gr., vopnalaga.

10. Þjófnað með því að hafa, að kvöldi þriðjudagsins 1. ágúst, í verslun Nettó, Fiskislóð 3, stolið varningi samtals að verðmæti kr. 1.085.

Telst þetta varða við 244. gr. almennra hegningarlaga.

11. Umferðarlagabrot með því að hafa, aðfaranótt laugardagsins 14. september, ekið bifreiðinni [...] án gildra ökuréttinda og óhæfur til að stjórna henni örugglega vegna áhrifa ávana og fíkniefna (í blóði mældist amfetamín 210 ng/ml, metýlfenídat 30 ng/ml og tetrahýdrókannabínól 1,3 ng/ml) austur Njálsgötu, þar sem lögregla stöðvaði aksturinn.

Telst þetta varða við 1., sbr. 2. mgr. 50. gr. og 1. mgr. 58. gr., allt sbr. 1. mgr. 95. gr. umferðarlaga nr. 77/2019.

12. Umferðarlagabrot með því að hafa, aðfaranótt miðvikudagsins 18. september, ekið bifreiðinni [...] án gildra ökuréttinda og óhæfur til að stjórna henni örugglega vegna áhrifa ávana og fíkniefna (í blóði mældist amfetamín 120 ng/ml) eftir Mýrargötu og inn á Fiskislóð, þar sem lögregla stöðvaði aksturinn.

Telst þetta varða við 1., sbr. 2. mgr. 50. gr. og 1. mgr. 58. gr., allt sbr. 1. mgr. 95. gr. umferðarlaga nr. 77/2019.

13. Þjófnað með því að hafa, laugardaginn 12. október, í verslun Icewear, Laugavegi 1, stolið derhúfu að verðmæti kr. 2.490.

Telst þetta varða við 244. gr. almennra hegningarlaga.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar, skv. 101. gr. og 102. gr. laga nr. 77/2019. Þá er krafist upptöku á 11,02 grömm af maríhúana, sem hald var lagt á samkvæmt ákærulið 5, með vísan til 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, með síðari breytingum og tveimur bitvopnum, sem hald var lagt á samkvæmt ákæruliðum 2 og 9, með vísan til 1. mgr. 37. gr. vopnalaga nr. 16/1998.

Verjandi ákærða krefst vægustu refsingar sem lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 23. janúar 2020, var ákærði dæmdur í 18 mánaða fangelsi 18. desember 2015 fyrir þjófnað, rán, gripdeild, fjársvik, akstur undir áhrifum ávana og fíkniefna, vörslur fíkniefna og vopnalagabrot. Hann var dæmdur í 30 daga fangelsi 27. apríl 2016 fyrir líkamsárás, vörslur fíkniefna og tilraun til þjófnaðar. Hann gekkst síðan undir sektargreiðslu með viðurlagaákvörðun 30. mars 2017 fyrir akstur sviptur ökuréttindum, akstur undir áhrifum ávana og fíkniefna og lyfjaakstur. Hann var dæmdur í 10 mánaða fangelsi 2. mars 2018 fyrir líkamsárás, rán og þjófnað. Þá var hann dæmdur í 12 mánaða fangelsi 15. maí 2019 fyrir akstur sviptur ökuréttindum, akstur undir áhrifum ávana og fíkniefna, lyfjaakstur, nytjastuld, rán, þjófnað, húsbrot, líkamsárás og vopnalagabrot. Loks var ákærði dæmdur í 3 mánaða fangelsi 24. janúar 2020 fyrir þjófnað, nytjastuld, skjalabrot og akstur sviptur ökuréttindum.

Brot ákærða samkvæmt ákæruliðum 17 voru framin fyrir uppsögu dómsins frá 15. maí 2019 og brot samkvæmt ákæruliðum 813 voru framin fyrir uppsögu dómsins frá 24. janúar síðastliðnum og verður honum því nú dæmdur hegningarauki samkvæmt 78. gr. almennra hegningarlaga nr. 19/1940.

Við ákvörðun refsingar verður við það miðað að ákærði hafi nú gerst sekur í fjórða skipti að teknu tilliti til hegningaraukasjónamiða og innan ítrekunarramma 3. mgr. 71. gr. almennra hegningarlaga nr. 19/1940, um akstur undir áhrifum ávana og fíkniefna og í annað skipti sekur um akstur sviptur ökuréttindum. Ekki var ákært fyrir akstur sviptur ökuréttindum vegna umferðarlagabrota samkvæmt ákæruliðum 1112 þó að búið væri að svipta ákærða ökuréttindum ævilangt á þeim tíma og eru þau brot því ekki talin sem þriðja brot.

Við ákvörðun refsingar verður að líta til 255. gr. almennra hegningarlaga til refsiþyngingar þar sem ákærði hefur áður hlotið dóma fyrir auðgunarbrot. Á hinn bóginn þykir jafnframt rétt að líta til þess að ákærði hefur skýlaust játað sök í málinu og verður það virt honum til málsbóta.

Með hliðsjón af framangreindu, sakarefni þessa máls, dómvenju og 77. gr. almennra hegningarlaga nr. 19/1940 þykir refsing ákærða hæfilega ákveðin fangelsi í 5 mánuði.

Ákærði var sviptur ökuréttindum ævilangt með dóminum frá 15. maí 2019 og var sú svipting áréttuð með dóminum frá 24. janúar 2020. Engin efni eru til þess að gera ákærða frekari sviptingu ökuréttar nú enda eru brot þau sem ákært er fyrir nú framin fyrir uppsögu fyrrgreindra dóma eins og áður hefur komið fram.

Með vísan til lagaákvæða í ákæru eru gerð upptæk til ríkissjóðs 11,02 g af marijúana og tvö bitvopn, sem lögregla lagði hald á við rannsókn málsins.

Ákærði greiði málsvarnarþóknun skipaðs verjanda síns, G-kk-ef S-x-x R-kk-ef lögmanns, 105.400 krónur, að meðtöldum virðisaukaskatti, og 472.334 krónur í annan sakarkostnað.

Af hálfu ákæruvaldsins flutti málið E-kk-nf L-kk-nf aðstoðarsaksóknari.

H-kvk-nf S-kvk-nf B-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, Ó-kk-nf Þ-kk-nf I-kk-nf, sæti fangelsi í 5 mánuði.

Upptæk eru gerð til ríkissjóðs 11,02 g af marijúana og tvö bitvopn.

Ákærði greiði málsvarnarþóknun skipaðs verjanda síns, G-kk-ef S-x-x R-kk-ef lögmanns, 105.400 krónur og 472.334 krónur í annan sakarkostnað.

H-kvk-nf S-kvk-nf B-kvk-nf

Ákærði var sviptur ökuréttindum ævilangt með dóminum frá 15. maí 2019 og var sú svipting áréttuð með dóminum frá 24. janúar 2020. Engin efni eru til þess að gera ákærða frekari sviptingu ökuréttar nú enda eru brot þau sem ákært er fyrir nú framin fyrir uppsögu fyrrgreindra dóma eins og áður hefur komið fram.

Með vísan til lagaákvæða í ákæru eru gerð upptæk til ríkissjóðs 11,02 g af marijúana og tvö bitvopn, sem lögregla lagði hald á við rannsókn málsins.

Ákærði greiði málsvarnarþóknun skipaðs verjanda síns, G-kk-ef S-x-x R-kk-ef lögmanns, 105.400 krónur, að meðtöldum virðisaukaskatti, og 472.334 krónur í annan sakarkostnað.

Af hálfu ákæruvaldsins flutti málið E-kk-nf L-kk-nf aðstoðarsaksóknari.

H-kvk-nf S-kvk-nf B-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, Ó-kk-nf Þ-kk-nf I-kk-nf, sæti fangelsi í 5 mánuði.

Upptæk eru gerð til ríkissjóðs 11,02 g af marijúana og tvö bitvopn.

Ákærði greiði málsvarnarþóknun skipaðs verjanda síns, G-kk-ef S-x-x R-kk-ef lögmanns, 105.400 krónur og 472.334 krónur í annan sakarkostnað.

H-kvk-nf S-kvk-nf B-kvk-nf